text: লরন্স অলিভিয়ে পুরস্কার বা অলিভিয়ে পুরস্কার সোসাইটি অব লন্ডন থিয়েটার কর্তৃক প্রদত্ত বার্ষিক পুরস্কার। লন্ডনের পেশাদার মঞ্চে অসাধারণ অবদানের জন্য বার্ষিক অনুষ্ঠানের মধ্য দিয়ে এই প্রদান করা হয়। শুরুতে এই পুরস্কারটি সোসাইটি অব ওয়েস্ট এন্ড থিয়েটার পুরস্কার নামে পরিচিত ছিল, কিন্তু ১৯৮৪ সালে ব্রিটিশ অভিনেতা লরন্স অলিভিয়ের সম্মানার্থে এই পুরস্কারের নাম পরিবর্তন করে বর্তমান নাম রাখা হয়।
  
  ওয়েস্ট এন্ড থিয়েটার এবং লন্ডন ভিত্তিক অন্যান্য শীর্ষ অ-বাণিজ্যিক থিয়েটারের সাথে যুক্ত ব্যক্তিদের মঞ্চনাটক, সঙ্গীতনাট্য, নৃত্য, গীতিনাট্য, ও সহযোগী মঞ্চনাটক শাখায় বিভিন্ন বিভাগে এই পুরস্কার প্রদান করা হয়। প্রতি বছর প্রতিযোগিতার বাইরে বিশেষ অলিভিয়ে পুরস্কারও প্রদান করা হয়। অলিভিয়ে পুরস্কার আন্তর্জাতিকভাবে ব্রিটিশ মঞ্চনাটকের সর্বোচ্চ সম্মাননা, যা চলচ্চিত্র ও টেলিভিশনের জন্য প্রদত্ত বাফটা পুরস্কার ও সঙ্গীতের জন্য প্রদত্ত ব্রিট পুরস্কারের সমতুল্য। অলিভিয়ে পুরস্কার ব্রডওয়ে থিয়েটারের টনি পুরস্কার এবং ফ্রান্সের মলিয়ের পুরস্কারের সমতুল্য হিসেবেও গণ্য করা হয়।
  
  প্রবর্তনের সময় থেকেই লন্ডনের বিভিন্ন স্থান ও থিয়েটারে এই পুরস্কারের আয়োজন অনুষ্ঠিত হয়েছে, ২০১২ থেকে ২০১৬ পর্যন্ত এটি রয়্যাল অপেরা হাউজে অনুষ্ঠিত হয় এবং ২০১৭ থেকে রয়্যাল অ্যালবার্ট হলে অনুষ্ঠিত হচ্ছে। ২০১৩ সালে থেকে এই অনুষ্ঠানটি টেলিভিশনে প্রচারের স্বত্ব নিয়েছে আইটিভি এবং বেতারে প্রচারের স্বত্ব নিয়েছে ম্যাজিক রেডিও।
  
  পুরস্কারের বিভাগ
  
  নাটক
   শ্রেষ্ঠ নতুন মঞ্চনাটক
   শ্রেষ্ঠ পুনরুজ্জীবিত নাটক
   শ্রেষ্ঠ নতুন হাস্যরসাত্মক নাটক
   শ্রেষ্ঠ অভিনেতা
   শ্রেষ্ঠ অভিনেত্রী
   শ্রেষ্ঠ পার্শ্বচরিত্রে অভিনয়
   শ্রেষ্ঠ পার্শ্বচরিত্রে অভিনেতা
   শ্রেষ্ঠ পার্শ্বচরিত্রে অভিনেত্রী
  
  সঙ্গীতনাট্য
   শ্রেষ্ঠ নতুন সঙ্গীতনাট্য
   শ্রেষ্ঠ পুনরুজ্জীবিত সঙ্গীতনাট্য
   সঙ্গীতনাট্যে শ্রেষ্ঠ অভিনেতা
   সঙ্গীতনাট্যে শ্রেষ্ঠ অভিনেত্রী
   সঙ্গীতনাট্যে শ্রেষ্ঠ পার্শ্বচরিত্রে অভিনয়
   সঙ্গীতনাট্যে শ্রেষ্ঠ পার্শ্বচরিত্রে অভিনেতা
   সঙ্গীতনাট্যে শ্রেষ্ঠ পার্শ্বচরিত্রে অভিনেত্রী
   সঙ্গীতে সেরা অর্জন
  
  নির্মাণ
   শ্রেষ্ঠ পরিচালক
   শ্রেষ্ঠ মঞ্চনাটকে নৃত্য পরিচালক
   শ্রেষ্ঠ সেট পরিকল্পনা
   শ্রেষ্ঠ পোশাক পরিকল্পনা
   শ্রেষ্ঠ আলোক পরিকল্পনা
   শ্রেষ্ঠ শব্দ পরিকল্পনা
  
  নৃত্য/গীতিনাট্য
   শ্রেষ্ঠ নতুন নৃত্যনাট্য
   শ্রেষ্ঠ নতুন গীতিনাট্য
   নৃত্যে সেরা অর্জন
   গীতিনাট্যে সেরা অর্জন
  
  অন্যান্য
   বিশেষ পুরস্কার
   শ্রেষ্ঠ বিনোদন ও পরিবার
   সহযোগী থিয়েটারে সেরা অর্জন
   দর্শক পুরস্কার
  
  বাতিলকৃত
   নতুন মঞ্চনাটকে বর্ষসেরা অভিনেতা
   নতুন মঞ্চনাটকে বর্ষসেরা অভিনেত্রী
   পুনরুজ্জীবিত নাটকে বর্ষসেরা অভিনেতা
   পুনরুজ্জীবিত নাটকে বর্ষসেরা অভিনেত্রী
   শ্রেষ্ঠ হাস্যরসাত্মক অভিনয়
   সঙ্গীতনাট্যে শ্রেষ্ঠ অভিনয়
   বর্ষসেরা পার্শ্ব অভিনয়শিল্পী
   মঞ্চনাটকে শ্রেষ্ঠ নবাগত
   সবচেয়ে সম্ভাবনাময় অভিনয়শিল্পী
   শ্রেষ্ঠ কোম্পানি অভিনয়
   মঞ্চনাটকে শ্রেষ্ঠ পরিচালক
   পুনরুজ্জীবিত নাটকে শ্রেষ্ঠ পরিচালক
   সবচেয়ে সম্ভাবনাময় নাট্যকার
   শ্রেষ্ঠ সেট পরিকল্পনাকারী
   পুনরুজ্জীবিত নাটকে সেরা অর্জন
  
  আরও দেখুন
   ইভনিং স্ট্যান্ডার্ড থিয়েটার পুরস্কার
   টনি পুরস্কার
   ড্রামা ডেস্ক পুরস্কার
  
  তথ্যসূত্র
  
  বহিঃসংযোগ
  
   
  
   
  বিষয়শ্রেণী:লরন্স অলিভিয়ে
  বিষয়শ্রেণী:১৯৭৬-এ প্রবর্তিত পুরস্কার
  বিষয়শ্রেণী:১৯৭৬-এ যুক্তরাজ্যে প্রতিষ্ঠা
title: লরন্স অলিভিয়ে পুরস্কার